กฎกระทรวง(พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒[๑] อาศัยอำนาจตามความในมาตรา ๕ วรรคสอง มาตรา ๖ และมาตรา ๗๐ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ข้อ ๑ ในการคำนวณต้นทุนการผลิตในประเทศแหล่งกำเนิดของสินค้าที่ถูกพิจารณาว่ามีการทุ่มตลาดเพื่อหามูลค่าปกติตามมาตรา๑๕ วรรคสอง (๒) ให้พิจารณาตามหลักเกณฑ์ ดังต่อไปนี้(๑) ใช้ข้อมูลของผู้ส่งออกจากต่างประเทศหรือผู้ผลิตในต่างประเทศที่ได้บันทึกไว้อย่างถูกต้องสอดคล้องกับหลักการทางบัญชีอันเป็นที่ยอมรับโดยทั่วไปในประเทศของผู้ส่งออกจากต่างประเทศหรือในต่างประเทศที่ผลิตสินค้าที่ถูกพิจารณานั้นและมีรายละเอียดแสดงต้นทุนเกี่ยวกับการผลิตและการขายสินค้าที่ถูกพิจารณาดังกล่าวอย่างมีเหตุผลสมควร(๒) ในกรณีที่ไม่มีข้อมูลตาม (๑) ให้ใช้ข้อมูลเกี่ยวกับการปันส่วนต้นทุนที่เหมาะสมรวมถึงการปันส่วนต้นทุนของสินค้าที่ถูกพิจารณาที่ผู้ส่งออกจากต่างประเทศหรือผู้ผลิตในต่างประเทศใช้ในช่วงระยะเวลาการไต่สวนแต่ทั้งนี้ ต้องเป็นการปันส่วนต้นทุนที่ผู้ส่งออกจากต่างประเทศหรือผู้ผลิตในต่างประเทศซึ่งสินค้าที่ถูกพิจารณาได้ใช้มาโดยตลอดโดยเฉพาะในส่วนที่เกี่ยวกับการกำหนดระยะเวลาที่เหมาะสมของรายการ การตัดค่าเสื่อมสิ้นและการตัดค่าเสื่อมราคา การปรับค่าใช้จ่ายฝ่ายทุน และรายการต้นทุนเพื่อการพัฒนาอื่นในกรณีที่พิจารณาการปันส่วนต้นทุนจากข้อมูลตาม(๑) จะต้องปรับต้นทุนการผลิตให้เหมาะสมสำหรับรายการดังต่อไปนี้(ก) ต้นทุนเกี่ยวกับรายการที่เกิดขึ้นไม่บ่อยครั้ง ซึ่งเป็นประโยชน์ต่อการผลิตในปัจจุบันหรือในอนาคต(ข) ต้นทุนในช่วงระยะเวลาการไต่สวนที่ได้รับผลกระทบจากการเริ่มต้นการผลิตแต่การปรับต้นทุนในกรณีนี้จะต้องครอบคลุมถึงต้นทุนเมื่อสิ้นสุดช่วงระยะเวลาเริ่มต้นการผลิตด้วยในกรณีที่ช่วงระยะเวลาเริ่มต้นการผลิตยาวกว่าช่วงระยะเวลาการไต่สวนให้นำต้นทุนครั้งหลังสุดมาประกอบการพิจารณาด้วยข้อ ๒ การคำนวณจำนวนที่เหมาะสมของค่าใช้จ่ายในการจัดการการขาย และค่าใช้จ่ายอื่น ตลอดจนกำไรที่เกิดขึ้นของสินค้าที่ถูกพิจารณา เพื่อหามูลค่าปกติตามมาตรา๑๕ วรรคสอง (๒) ให้พิจารณาตามหลักเกณฑ์ดังต่อไปนี้(๑) ใช้ข้อมูลการผลิตและการขายที่เกิดขึ้นจริงในทางการค้าปกติสำหรับสินค้าชนิดเดียวกันของผู้ส่งออกจากต่างประเทศหรือของผู้ผลิตในต่างประเทศ(๒) ในกรณีที่ไม่มีข้อมูลตาม (๑) ให้ใช้ข้อมูลอย่างหนึ่งอย่างใดโดยลำดับดังนี้(ก) ข้อมูลเกี่ยวกับค่าใช้จ่ายและกำไรที่เกิดขึ้นจริงจากการผลิตและการขายสินค้าประเภทเดียวกันในประเทศแหล่งกำเนิดของผู้ส่งออกจากต่างประเทศหรือของผู้ผลิตในต่างประเทศซึ่งสินค้าที่ถูกพิจารณา(ข) ข้อมูลเกี่ยวกับค่าใช้จ่ายและกำไรที่เกิดขึ้นจริงจากการผลิตและการขายสินค้าชนิดเดียวกันในประเทศแหล่งกำเนิดของผู้ส่งออกจากต่างประเทศหรือของผู้ผลิตในต่างประเทศซึ่งสินค้าที่ถูกพิจารณารายอื่นโดยวิธีการเฉลี่ยถ่วงน้ำหนัก หรือ(ค) ข้อมูลเกี่ยวกับค่าใช้จ่ายและกำไรที่คำนวณขึ้นจากวิธีการที่มีเหตุผลสมควรโดยกำไรดังกล่าวต้องไม่เกินกว่ากำไรปกติที่เกิดขึ้นจากการขายสินค้าประเภทเดียวกันในประเทศแหล่งกำเนิดของสินค้าที่ถูกพิจารณาของผู้ส่งออกจากต่างประเทศหรือของผู้ผลิตในต่างประเทศรายอื่นข้อ ๓ ในการเปรียบเทียบเพื่อหาส่วนเหลื่อมการทุ่มตลาดตามมาตรา๑๘ ที่ต้องใช้อัตราแลกเปลี่ยนเงินตราต่างประเทศมาคำนวณประกอบการเปรียบเทียบด้วย ให้ใช้อัตราแลกเปลี่ยนณ วันที่มีหรือถือว่ามีการซื้อขายสินค้าที่ถูกพิจารณาเป็นเกณฑ์ในการคำนวณ เว้นแต่ในการซื้อขายสินค้าที่ถูกพิจารณาได้มีการตกลงให้ใช้อัตราแลกเปลี่ยนที่กำหนดไว้ล่วงหน้าก็ให้ใช้อัตราแลกเปลี่ยนที่กำหนดไว้ล่วงหน้าแทนในกรณีที่อัตราแลกเปลี่ยนมีความผันผวนไม่คงที่ให้ผู้ส่งออกใช้อัตราแลกเปลี่ยนเฉลี่ย โดยคำนวณจากอัตราแลกเปลี่ยนในช่วงระยะเวลาการไต่สวนเพื่อปรับราคาส่งออกเป็นเวลาไม่น้อยกว่าหกสิบวันให้ไว้ ณ วันที่ ๘ มีนาคม พ.ศ. ๒๕๔๓ศุภชัย พานิชภักดิ์รัฐมนตรีว่าการกระทรวงพาณิชย์หมายเหตุ :- เหตุผลในการประกาศใช้กฎกระทรวงฉบับนี้คือ โดยที่มาตรา ๖ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ บัญญัติให้รัฐมนตรีว่าการกระทรวงพาณิชย์มีอำนาจออกกฎกระทรวงกำหนดหลักเกณฑ์และวิธีการเกี่ยวกับการพิจารณาการทุ่มตลาดหรือการพิจารณาการอุดหนุน และเนื่องจากการพิจารณาเรื่องดังกล่าวจะต้องพิจารณาหามูลค่าปกติของสินค้าเพื่อใช้เป็นเกณฑ์ในการดำเนินการต่อไป ดังนั้น สมควรกำหนดหลักเกณฑ์การคำนวณต้นทุนการผลิตค่าใช้จ่ายในการจัดการ การขาย ค่าใช้จ่ายอื่น และกำไรเพื่อให้ข้อมูลที่นำมาใช้พิจารณาสอดคล้องเป็นแนวทางเดียวกันนอกจากนี้ สมควรกำหนดหลักเกณฑ์เกี่ยวกับข้อมูลและวิธีหาอัตราแลกเปลี่ยนเงินตราต่างประเทศเพื่อให้การกำหนดอัตราแลกเปลี่ยนเงินตราต่างประเทศมีความชัดเจนสามารถใช้ประกอบการเปรียบเทียบราคาส่งออกและมูลค่าปกติเพื่อหาส่วนเหลื่อมการทุ่มตลาดให้เป็นไปตามที่มีการยอมรับและเป็นบรรทัดฐานใกล้เคียงกันจึงจำเป็นต้องออกกฎกระทรวงนี้วิภา/ผู้จัดทำ๑ กันยายน๒๕๕๔สายสัมพันธ์/ปรับปรุง๒๐ ตุลาคม๒๕๖๓ภิรมย์พร/ตรวจ๔ ธันวาคม๒๕๖๓[๑] ราชกิจจานุเบกษาเล่ม ๑๑๗/ตอนที่ ๒๗ ก/หน้า ๔/๒๘ มีนาคม ๒๕๔๓